[{"text_idx": "#000000", "text": "Uned Datblygu Dysgu ac Addysgu"}, {"text_idx": "#000003", "text": "A dyna ni! Dros dridiau a hanner o gyflwyniadau, y naill ar o\u0302l y llall, gan dros 40 o gyflwynwyr a chyda 150 a mwy o gynadleddwyr yn bresennol. Hoffem ni yn yr Uned Datblygu Dysgu ac Addysgu ddiolch yn fawr i bawb a gyfrannodd ac a ymunodd a\u0302 ni yn ein cynhadledd flynyddol dysgu ac addysgu fwyaf hyd yma."}, {"text_idx": "#000005", "text": "Os oeddech yn bresennol yn y gynhadledd eleni, byddai\u2019n dda gennym glywed eich adborth. Llenwch Arolwg Cynhadledd Flynyddol Dysgu ac Addysgu 2021. Rydym yn dechrau ar ein paratoadau ar gyfer ein degfed Cynhadledd Flynyddol Dysgu ac Addysgu a bydd eich adborth o gymorth inni sicrhau mai\u2019r gynhadledd hon fydd yr orau eto!"}, {"text_idx": "#000009", "text": "Rydym wedi gwneud newid bach i\u2019r trefniadau. Ar 30 Mehefin, 2yp \u2013 2.45yp, byddwn yn cysylltu a\u0302 gweminar Vevox ar sut i ddefnyddio meddalwedd pleidleisio Vevox mewn ystafell ddosbarth hybrid:"}, {"text_idx": "#000011", "text": "Byddwn yn ceisio rhannu storia\u0302u llwyddiant cwsmeriaid ac enghreifftiau i ddangos sut y gall Vevox gefnogi amgylchedd dysgu cymysg a sut y gallwch amlhau ymgysylltiad, rhyngweithiad ac adborth myfyrwyr mewn lleoliad hybrid. Fe edrychwn ar y thema o amlbwrpasedd a pha mor bwysig yw hyn i allu darparu gwir brofiad dysgu cynhwysol."}, {"text_idx": "#000014", "text": "Gallwch ddarllen mwy am Vevox, ein meddalwedd pleidleisio a brynwyd yn ddiweddar: "}, {"text_idx": "#000016", "text": "Rydym yn edrych ymlaen ar gyfer y Gynhadledd Dysgu ac Addysgu eleni sydd lai na mis i ffwrdd, 29 Mehefin \u2013 2 Gorffennaf 2021."}, {"text_idx": "#000020", "text": "Bydd ein prif siaradwr, Dr Chrissi Nerantzi, yn siarad am addysgeg agored a hyblyg. Ym Met Manceinion, datblygodd Chrissi\u2019r rhaglen datblygu proffesiynol FLEX, rhaglen seiliedig ar ymarfer a drwyddedir yn agored sy\u2019n ymgorffori llwybrau ymgysylltu ffurfiol ac anffurfiol. Hi yw sylfaenydd y gymuned traws-sefydliadol Creativity for Learning in Higher Education, y gweminarau Teaching and Learning Conversations (TLC), yn ogystal a\u0302 nifer o fentrau eraill. Gallwch ddarllen mwy am Chrissi ar ein blog."}, {"text_idx": "#000024", "text": "Mae wrth ei bodd yn gweithio fel uwchddarlithydd Addysg ym Mhrifysgol Metropolitan Caerdydd erbyn hyn, ac yno ers dros saith mlynedd bellach, gyda\u2019i harbenigedd mewn defnydd effeithiol o ddulliau addysgu, y defnydd o dechnoleg, ymgysylltiad ag iechyd a lles myfyrwyr. Yn dilyn 8 mlynedd o chwarae rygbi dros ei gwlad yn y crys coch, mae wedi mabwysiadu sawl dull effeithiol o fyw\u2019n iach, cadw meddylfryd positif a meistroli cydbwysedd cywir rhwng bywyd a gwaith."}, {"text_idx": "#000025", "text": "Bydd gweithdy Dyddgu yn ffocysu ar flaenoriaethu iechyd a lles staff. Bydd y gweithdy o fudd i holl staff academaidd y brifysgol, i adnabod dulliau effeithiol o warchod eu hiechyd a lles personol, yn ogystal a\u0302 darparu gofal bugeiliol i\u2019r holl fyfyrwyr."}, {"text_idx": "#000026", "text": "Cyfle i fyfyrio ar eich iechyd a lles personolYstyried y cydbwysedd cywir rhwng bywyd pob dydd, a phwysau gwaithAdnabod ro\u0302l addysgwyr mewn iechyd a lles myfyrwyrAdnabod dulliau rheoli straen, agwedd a meddylfryd positif personolMabwysiadu dulliau rheoli amser a blaenoriaethuHybu adnoddau Cymraeg ar gyfer ymlacio a myfyrdod effeithiol"}, {"text_idx": "#000034", "text": "Cyhoeddir y rhaglen lawn yn fuan."}, {"text_idx": "#000039", "text": "Bydd gweithdy Andy\u2019n canolbwyntio ar ddyfodol asesu ac mae\u2019n seiliedig ar bapur JISC: The future of assessment: five principles, five targets for 2025, sy\u2019n gosod pum targed ar gyfer y pum mlynedd nesaf i ddatblygu asesu i fod yn fwy dilys, hygyrch, wedi\u2019i awtomeiddio\u2019n briodol ac yn ddiogel."}, {"text_idx": "#000040", "text": "Mae Andy yn gyfrifol am reoli portffolio JISC o brosiectau datblygu ac ymchwil sy\u2019n datblygu gwasanaethau newydd i helpu prifysgolion a cholegau i wella addysg ac ymchwil."}, {"text_idx": "#000044", "text": "Subscribe to Blog via Email\nEnter your email address to subscribe to this blog and receive notifications of new posts by email."}, {"text_idx": "#000045", "text": "Subscribe to Blog via Email"}]